《题鼠狼捕雀图》
宋代·张侃

三雀相逐枯竹低，鼠狼睥睨雀高飞。可怜一雀翎翅短，天寒日暮充尔饥。

充作饥肠仅一饱，雀雀悲鸣犹未了。至今不敢视枯竹，拣得寒林深处宿。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。